2. Godkendelse af takster 2024 for Favrskov Spildevand og Favrskov Affald (Åben)
Tidl. politisk behandling
Forventet sagsgang
ØK, BY
Lovgrundlag
Lov om betalingsregler for spildevandsanlæg, 
Vandsektorloven, Vandforsyningsloven, 
Affaldsbekendtgørelsen, Lov om kommunernes styrelse
SAGENS INDHOLD
Byrådet skal i denne sag godkende taksterne på spildevandsområdet og 
affaldsområdet i [adresse] for 2024.
Herudover skal Byrådet kontrollere, at taksterne fra Favrskov Spildevand A/S overholder den økonomiske 
ramme, der udmeldes af det nationale Caroline Andresen.
Den økonomiske ramme for, hvor mange indtægter Favrskov Spildevand A/S må opkræve, opgøres på 
baggrund af de samlede omkostninger til transport, behandling og afledning af spildevand i [adresse] 
Spildevand A/S. 
VURDERING
Favrskov Spildevand A/S
Bestyrelsen for Favrskov Spildevand A/S har 20. september 2023 godkendt budget og takster for 2024 på 
spildevandsområdet.
Den økonomiske indtægtsramme, der er fastsat af Forsyningssekretariatet, gælder for både 2024 og 2025. 
Indtægtsrammen for Favrskov Spildevand A/S er fastsat til 89,0 mio. kr. i 2024. I 2025 er indtægtsrammen 
fastsat til 95,6 mio. kr.
I 2023 var den udmeldte indtægtsramme 79,5 mio. kr. Det er en stigning på 9,5 mio. kr. sammenlignet med 
2023. Langt størstedelen af stigningen i den økonomiske indtægtsramme skal findes i prisreguleringer på 
6,5 mio. kr. Herudover reguleres indtægtsrammen årligt for tilgang eller bortfald af tiltag, der er nødvendige 
for driften af spildvandsselskabet og ikke-påvirkelige omkostninger.
Endelig indarbejdes der et effektiviseringskrav. I 2024 reduceres indtægtsrammen med ca. 0,5 mio. kr. som 
følge af effektiviseringskravet. 
Spildevandsselskabets indtægter må i den toårige reguleringsperiode ikke overstige den samlede ramme 
på i alt 184,6 mio. kr. Herudover har forsyningssekretariatet udsendt vejledende økonomiske rammer for 
2026 og 2027 på henholdsvis 102,8 mio. kr. for 2026 og 110,4 mio. kr. for 2027, som er inklusiv forventede 
pris- og lønreguleringer.
I budgettet for 2024 for Favrskov Spildevand A/S udgør indtægterne, der er omfattet af den økonomiske 
ramme, 87,1 mio. kr. Favrskov Spildevand A/S overholder dermed den økonomiske ramme i 2024.
Favrskov Spildevand A/S forventer et driftsmæssigt resultat i 2024, der går i nul.
[adresse]: EMN-2023-02462
Dok-ID: 3608434
Sagsbehandler: mhen
Byråd
31. oktober 2023  19:00
De samlede budgetterede driftsomkostninger ekskl. afskrivninger og finansielle poster udgør 32,8 mio. kr. 
i 2024, hvilket er 0,3 mio. kr. lavere end i 2023.
Investeringsbudgettet for 2024 er på 52,3 mio. kr. Heraf er der afsat 37,8 mio. kr. til kloakfornyelser og 
separering jf. spildevandsplanen. 4,5 mio. kr. til renseanlæg og 10 mio. kr. til byggemodninger. 
Det budgetterede likviditetsmæssige resultat for 2024 er på -0,4 mio. kr. Det forventes ikke at være 
nødvendigt at optage nye lån for at dække dette likviditetsunderskud.
Den nærmere sammensætning af den udmeldte økonomiske ramme vedrørende driftsomkostninger, 
investeringer og korrektioner i forhold til tidligere år, er beskrevet i notatet ”Favrskov Spildevand A/S – 
Økonomisk ramme og budgetteret omsætning 2024-25”, der er vedhæftet som bilag. 
Favrskov Affald A/S
Bestyrelsen for Favrskov Affald A/S har 20. september 2023 ligeledes godkendt budget og takster for 2024 
på affaldsområdet. Taksterne er beregnet af Favrskov Affald A/S. Indtægterne fra taksterne er fastlagt, så 
omkostningerne til de enkelte indsamlingsordninger er dækket. 
Aktiviteterne i Favrskov Affald A/S består af drift af genbrugspladser samt fra 1. maj 2023 indsamling af 10 
fraktioner hos alle husstande i [adresse]. Dertil kommer ordninger for erhverv, institutioner m.m. 
Alle ordninger er omfattet af et ”hvile-i-sig-selv” princip, og de enkelte ordninger er fra 1. maj 2023 
overordnet samlet i tre takster for en husstand: rest/madaffald, genbrugsbeholdere og genbrugspladser. 
Alle takster er udarbejdet med udgangspunkt i en ny takstpolitik for Favrskov Affald A/S, der er vedtaget 
25. oktober 2022.
Efterdriften af [adresse] fortsætter. I lighed med sidste år opkræves 25 kr. pr. husstand til at finansiere 
efterdriften af deponiet.
ØKONOMI
Favrskov Spildevand A/S
Tilslutningsbidragene på spildevandsområdet indeksreguleres i henhold til betalingsreglerne for 
spildevandsselskaber. Indekseringen medfører, at taksten stiger fra 71.040 kr. i 2023 til 78.400 kr. i 2024. 
Det svarer til en stigning på 10,3% eller 7.360 kr. 
Taksterne for vandafledningsbidrag stiger fra 2023 til 2024. Det faste bidrag på spildevand stiger fra 714 
kr. til 750 kr. 
Det variable bidrag stiger fra 43,09 kr. til 48,00 pr. m3. For erhverv stiger det variable bidrag fra 34,47 kr. til 
38,40 kr. pr. m3 forbrug mellem 500-20.000 m3. Taksterne stiger som en konsekvens af stigende 
omkostninger pr. m3 primært som følge af et faldende vandforbrug.
En husstand med et årligt vandforbrug på 150 m3 vil i 2024 komme til at betale 7.950 kr. For en virksomhed 
med et forbrug på 1.000 m3 vil udgiften være 43.950 kr. i 2024. I 2023 udgjorde udgiften for en husstand 
7.178. kr. og 39.494 kr. for en virksomhed.
Taksten for en årlig tømning pr. septiktank stiger fra 700 kr. til 840 kr. i 2024 som følge af stigende 
omkostninger til entreprenør. 
Spildevandstaksterne kan findes i vedhæftede bilag ”Takstblad 2024 - Favrskov Spildevand A/S”. 
Taksterne er i løbende prisniveau.
Favrskov Affald A/S
Der skal fastsættes takster for indsamling af rest/madaffald, genbrugsbeholdere og brug af 
genbrugspladser i kommunen.
Taksten for rest/madaffald afregnes efter kapacitet og tømningsfrekvens ved alle boligformer. 
Taksten for genbrugsbeholderne afregnes efter et gennemsnitsbaseret boliggebyr for alle typer af boliger. 
Genbrugsbeholderne omfatter henteordninger for følgende affaldsfraktioner: plast/fødevarekartoner, 
glas/metal, papir/pap/tekstiler og farligt affald.
Udgiften for en almindelig husstand er samlet i tre takster: rest/madaffald, genbrugsbeholder og 
genbrugspladser.
Den samlede udgift for indsamling af affald og brug af genbrugspladser bliver i 2024 på 4.212 kr. pr 
husstand. Den samlede udgift for en husstand i 2023 var på 3.988 kr. som var en takst bestående af 
sammensatte takster for de fire første måneder af året på den eksisterende ordning, og for de sidste otte 
måneder på den nye ordning.  
I 2022 var det vurderingen at indførelsen af de nye indsamlingsordninger ville medføre prisstigninger på 
575-650 kr. når ordningerne er fuldt indført. Taksterne er steget 634 kr. fra 2022 til 2024.
Taksten for brug af genbrugspladsen er uændret fra 2023 til 2024 og er på 1.615 kr. for husstande, mens 
den for etageejendomme i 2023 er på 1.290 kr.
Taksten for genbrugsbeholderne er i 2024 på 1.424 kr. Det er en stigning på 34% fra 1.062 kr. i 2023.
Taksten for indsamling af rest/madaffaldsbeholderen er i 2024 på 1.173 kr. (for en 240 liters beholder til 
rest/madaffald). Det er et fald i taksten på 22% fra 1.509 kr. i 2023.
Taksterne for virksomhedernes adgang til genbrugspladserne reguleres, så en håndværkervirksomhed i 
2024 skal betale 10.750 kr. for et årsabonnement til første bil. Årsabonnementet for øvrige virksomheder 
sættes op til 4.250 kr. for første bil. Ønsker virksomhederne at benytte SMS-ordningen ved adgang til 
genbrugspladserne, sættes gebyret til 275 kr. pr. besøg i 2024.
Affaldstaksterne fremgår af vedlagte bilag ”Takstblad 2024 - Favrskov Affald A/S”. Taksterne er i løbende 
prisniveau.
INDSTILLING
Direktøren for Job og Økonomi indstiller til Byrådet:
1.
At spildevandstaksterne for 2024 godkendes i henhold til den økonomiske ramme, der er udmeldt af 
Forsyningssekretariatet.
2.
At affaldstaksterne for 2024 godkendes.
BESLUTNING
Økonomiudvalget, 24. oktober 2023:
Fraværende: Ingen
Indstilles godkendt.
Byrådet, 31. oktober 2023:
Fraværende: Martin Sørensen
Godkendt.
Bilag

Favrskov Spildevand A/S - Økonomisk ramme og budgetteret omsætning 2024-25 (3608553)

Takstblad 2024 - Favrskov Spildevand A/S (3610266)

Takstblad 2024 - Favrskov Affald A/S (3608462)
